Dňa 3. mája 2017 sa začala uskutočňovať spoločná operácia Indalo 2017 na podporu koordinovaných operačných činností na vonkajších námorných hraniciach regiónu západného Stredozemia, a to s cieľom kontrolovať neregulárne migračné toky smerujúce do EÚ a riešiť cezhraničnú trestnú činnosť. V súčasnosti je nasadených 65 príslušníkov (vrátane členov posádky nasadených prostriedkov, koordinačných pracovníkov a tímov na vedenie pohovorov) s podporou jedného lietadla a jedného námorného hliadkovacieho plavidla.

Požiadavka na vymenovanie príslušníkov pohraničnej stráže je jednoznačne stanovená v článku 20 ods. 4 nariadenia. Na zabezpečenie kvality rezervy je potrebné, aby agentúra poznala mená príslušníkov, čo sa dosiahne overením toho, či vymenovaní príslušníci pohraničnej stráže zodpovedajú určeným profilom, ako aj zabezpečením toho, aby boli pred zapojením do operačných činností náležite odborne pripravení. Od poslednej správy ďalšie štyri schengenské štáty poskytli mená expertov v počte, ktorý sa zhoduje s veľkosťou ich príslušných príspevkov stanovených v prílohe 1 k nariadeniu o európskej pohraničnej a pobrežnej stráži alebo ju dokonca prekračuje. To však znamená, že mená expertov zatiaľ stále poskytlo spolu len desať schengenských štátov (Belgicko, Česká republika, Estónsko, Fínsko, Francúzsko, Luxembursko, Holandsko, Rumunsko, Švajčiarsko a čiastočne Nemecko).

Posilnenie preventívnych posúdení zaručujúcich účinne fungujúci schengenský priestor je naďalej hlavnou politickou prioritou Európskej únie. Agentúra vynaložila intenzívne úsilie pri príprave posúdení zraniteľnosti, ktoré sú nevyhnutné pre schengenský proces kontroly kvality, a to v súlade so spoločnou metodikou a dohodnutým harmonogramom.

·urýchlene doplniť identifikované chýbajúce zdroje do rezervy vybavenia pre rýchly zásah, osobitné úsilie by mali vynaložiť tie členské štáty, ktoré ešte ničím neprispeli,

·urýchlene zabezpečiť, aby sa poskytli experti vymenovaní do rezervy rýchleho zásahu, najmä príslušníci na registráciu/odber odtlačkov prstov a príslušníci na skríning, a to v súlade s počtami osobitných profilov určenými riadiacou radou,

·bezodkladne pokračovať v dvojstranných rokovaniach so schengenskými štátmi, najmä s tými, ktoré ešte neprispeli do rezervy vybavenia pre rýchly zásah (Belgicko, Cyprus, Dánsko, Estónsko, Francúzsko, Grécko, Malta, Nórsko, Luxembursko, Litva, Španielsko, Slovensko a Švédsko) s cieľom doplniť identifikované chýbajúce vybavenie,

·pokračovať v monitorovaní situácie na vonkajších hraniciach, dokončiť prebiehajúce posúdenie vznikajúcich hrozieb a jeho výsledky včas poskytnúť dotknutým členským štátom,

·do konca novembra 2017 prijať revidovanú spoločnú metodiku pre posúdenia zraniteľnosti na základe nadobudnutých skúseností.

Členské štáty by mali:

·Dánsko by malo bezodkladne, v každom prípade však najneskôr do 15. júna 2017, poskytnúť potrebné údaje s cieľom umožniť agentúre vykonať základné posúdenie [Dánsko súhlasilo so zaslaním svojich údajov 4. júna – overí sa],

·vzhľadom na opakujúce sa posúdenia zraniteľnosti, ktoré agentúra vykonáva aspoň raz za rok, členské štáty, ktoré neposkytli úplné údaje o existujúcich kapacitách, by mali zlepšiť svoje príslušné vnútroštátne postupy pre zber údajov,

·členské štáty, ktorým budú v nadväznosti na základné posúdenie doručené odporúčania, by mali prijať potrebné akčné plány a pravidelne predkladať správy agentúre,

·členské štáty vybrané pre simulačné cvičenia by mali urýchlene odpovedať na žiadosti agentúry o dodatočné údaje a informácie.

3.3. Podpora návratov

Uplatnenie posilneného mandátu agentúry v oblasti návratu prinieslo pozitívne výsledky, pokiaľ ide o podporovanie členských štátov pri vykonávaní návratových operácií. Agentúra a členské štáty však stále potrebujú plne sfunkčniť niektoré z nových nástrojov a plne využiť ich potenciál.

Tempo návratových operácií, ktoré agentúra podporuje, sa naďalej zvyšuje. V období od 1. januára do 9. júna 2017 agentúra podporila 144 návratových operácií štátnych príslušníkov tretích krajín, v priebehu ktorých bolo vrátených bolo 6799 štátnych príslušníkov tretích krajín s neoprávneným pobytom, pričom 43 operácií sa pripravovalo. To predstavuje zvýšenie o viac ako 157 % v porovnaní s rovnakým obdobím minulého roka. Väčšina z týchto operácií (101 zo 144) sa týkala letov na západný Balkán. Agentúra vyvíja cielený pilotný projekt pre dohodu s komerčnými dopravcami do viacerých určených cieľových destinácií, pričom sa práve vypracúva štúdia uskutočniteľnosti týkajúca sa finančných a administratívnych postupov; tým by sa malo uľahčiť vykonanie návratových operácií smerujúcich do tretích krajín mimo západného Balkánu.

Okrem toho iba niekoľko členských štátov žiada agentúru o pomoc pri organizovaní návratových operácií. Je preto úlohou členských štátov, ktoré ju nevyužívajú, aby tento nástroj využívali častejšie. Zároveň by agentúra mala začať uplatňovať svoje právo proaktívne navrhovať organizovanie návratových operácií, a to na základe informácií poskytovaných mesačne členskými štátmi. Agentúra môže spolu s Európskym podporným úradom pre azyl zohrávať kľúčovú úlohu, najmä keď ide o podporovanie členských štátov prvého príchodu pri rýchlom a účinnom riešení návratu žiadateľov, v prípade ktorých sa dospelo k záveru, že preukázateľne nepotrebujú medzinárodnú ochranu.

Tri rezervné skupiny, a to monitorovacia skupina pre nútený návrat, eskortná skupina pre nútený návrat a skupina špecialistov na návrat, sú k dispozícii na účely operačnej podpory, stále však neboli plne sfunkčnené. Do aspoň jednej z týchto skupín k 26. máju 2017 prispeli všetky členské štáty, ktoré poskytli 549 zo 690 potrebných expertov. Skupiny pre návrat sa začali využívať v praxi: do 26. mája 2017 sa prostredníctvom účasti v monitorovacej skupine pre nútený návrat monitorovalo 34 návratových operácií.

Stále nevyriešeným naliehavým problémom je objasnenie praktických postupov a pravidiel týkajúcich sa nasadenia personálu rezervy, ich operačných úloh a právnej zodpovednosti.

Napriek krokom uskutočneným s cieľom obsadiť voľné pracovné miesta agentúra naďalej čelí výzvam súvisiacim s prilákaním kvalifikovaných a skúsených záujemcov. Pokiaľ ide o rozpočet vyčlenený na činnosti v oblasti návratu, agentúra zlepšila svoju absorpčnú kapacitu a z hľadiska plnenia cieľov sa zdá byť na dobrej ceste, a to s jednou významnou výnimkou týkajúcou sa prednávratovej pomoci.

Ďalšie kroky

Európska agentúra pre pohraničnú a pobrežnú stráž by mala:

·proaktívne navrhovať organizovanie návratových operácií na základe informácií poskytovaných mesačne členskými štátmi,

·bezodkladne dokončiť praktické postupy, pravidlá, operačné úlohy a právnu zodpovednosť za nasadenie členov skupín,

·začať uskutočňovať cielený pilotný projekt pre dohodu s komerčnými dopravcami,

·pokračovať v obsadzovaní voľných pracovných miest pridelených na činnosti v oblasti návratu,